Australi: akuza për trajtimin e refugjatëve
Amnesty International dhe Human Rights Watch i quajnë kushtet në qendrën e procesit për azil politik në Nauru çnjerëzore
Grupet për të drejtat e njeriut akuzojnë Australinë se ka lejuar abuzime të rënda të refugjatëve. Refugjatët janë deportuar në qendra për procesin e azilit politik në ishullin e vogël të Paqësorit, Nauru. Rreth dy mijë refugjatë nga Afganistani, Irani, Iraku, Somalia dhe vende të tjera janë dërguar atje pasi Australia arriti një marrëveshje me qeverinë Nauruane në vitin 2012. Në një hetim të përbashkët, organizatat Amnesty International dhe Human Rights Watch i përshkruajnë kushtet në Nauru si çnjerëzore. Ata akuzojnë qeverinë australiane se ‘ka shkaktuar qëllimisht vuajtje tek njerëzit që kërkojnë siguri dhe liri’ - me sa duket me qëllim për të shkurajuar refugjatë të tjerë që përpiqen arrijnë në Australi me anije. Zëri i Amerikës bisedoi me azilkërkuesen “Nousha” nëpërmjet Skype-it, një rrezik i madh ky pasi celularët nuk lejohen në kampe. Ajo kërkoi që të ruhej anonimiteti dhe “Nousha” nuk është emri i saj i vërtetë. Një refugjate tjetër i përshkroi kushtet si “vrasje e ngadaltë”. Amnesty International thotë se autoritetet po refuzojnë të lejojnë refugjatët e sëmurë të largohen nga ishulli për trajtim në vende më të mira në Australi apo Papua Guinenë e Re. Shërbimet shëndetsore në Nauru sigurohen nga një kontraktues privat të quajtur International Health and Medical Services - por hetimi nxorri në pah mangësi të mëdha. Nousha thotë se asnjë nuk del pas orës 7 të darkës se kanë frikë se mos sulmohen nga bandat lokale. Raporti akuzon policinë e Naurusë për injorim të krimeve kundër refugjatëve. Australia ka ndërmarrë një sërë politikash për të penguar refugjatët me përpjekjet e tyre për të arritur në vend me anije ose me skaf. Qeveria lëshoi këtë film në vitin 2012 me duke paralajmëruar deportime në Nauru. Ministrat thonë se nuk ishin në dijeni të akuzave të bëra nga Amnesty International dhe Human Rights Watch, dhe nuk u ishin treguar ndonjë provë. Në të kaluarën, Australia ka mohuar përgjegjësi për keqtrajtimin e refugjatëve, dhe thotë se është Nauruja që zotëron dhe drejton qendrën për azil politik. Qeveria Nauruane nuk i është përgjigjur kërkesave për koment.